b'\n_START_ARTICLE_\nLynkkaus\n_START_SECTION_\nEtymologia\n_START_PARAGRAPH_\nSanalle lynkata on kaksi selityst\xc3\xa4. Ensimm\xc3\xa4isen mukaan sana on syntynyt, kun virginialainen maanviljelij\xc3\xa4 Charles Lynch (1736\xe2\x80\x931796) otti teht\xc3\xa4v\xc3\xa4kseen rangaista ep\xc3\xa4sosiaalisuudesta ja rikoksista ep\xc3\xa4iltyj\xc3\xa4 henkil\xc3\xb6it\xc3\xa4, mink\xc3\xa4 seurauksena h\xc3\xa4nen sukunimens\xc3\xa4 j\xc3\xa4i tarkoittamaan roiston listimist\xc3\xa4. Toisen selityksen mukaan Virginiassa asustanut kapteeni William Lynch perusti oman tuomioistuimensa ja alkoi antaa laittomia tuomioita. Englannin sana lynch ei itsess\xc3\xa4\xc3\xa4n ole tarkoittanut tappamista, vaan se juontuu muinaisenglannin sanasta hlinc \xe2\x80\x99harju, t\xc3\xb6rm\xc3\xa4\xe2\x80\x99.'